**Majandus- ja Kommunikatsiooniministeerium ja**

**Sihtasutuse Rahvusvaheline Kaitseuuringute Keskus koostööleping**

 /kuupäeva vaata digiallkirja konteinerist/

**Majandus- ja Kommunikatsiooniministeerium** (edaspidi *Ministeerium, toetuse andja*)registrikood 70003158, asukoht Suur-Ameerika 1, Tallinn 10122, mida esindab põhimääruse alusel kantsler……..

ja

**Sihtasutus Rahvusvaheline Kaitseuuringute Keskus** (edaspidi *RKK, toetuse saaja*), registrikood 90009217, asukoht Narva mnt 63/4, Tallinn 10152, mida esindab Dmitri Teperik

Edaspidi nimetatud eraldi *Pool* või koos *Pooled*,

sõlmisid alljärgneva kootöölepingu (*Leping*):

1. **Lepingu eesmärk ja objekt**
	1. Lepingu eesmärk on reguleerida Poolte suhteid, õigusi ja kohustusi ning vastutust Leping objektiks oleva koolituse „Kõrgemad küberkaitse ja digiriigi kursused“ (edaspidi *Koolitus*) korraldamisel järgides lepingus sätestatud tingimusi.
	2. Koolituse eesmärk on suurendada ajakirjanduse, poliitika, äri- ja muude eluvaldkondade arvamusliidrite- ja kujundajate teadlikkust küberruumi toimimisest.
2. **Toetuse saaja õigused ja kohustused**
	1. Toetuse saaja kohustub korraldama ja läbi viima neljapäevase Koolituse hiljemalt 15. detsembriks 2022.
	2. Toetuse saaja vastutab koolitusprogrammi koostamise, koolitajate ja esinejate kutsumise ning kutsete väljasaatmise eest.
	3. Ministeerium nõustab toetuse saajat Koolituse korraldust puudutavates küsimustes.
3. **Tasumise kord ja aruandlus**
	1. Ministeerium kannab toetuse saaja arvelduskontole 12 600 (*kaksteist tuhat kuusesada*) eurot hiljemalt seitsme tööpäeva jooksul pärast lepingu sõlmimist. Summale lisandub käibemaks 20%.
	2. Toetuse saaja esitab kirjaliku aruande Ministeeriumi poolt Lepingus määratud kontaktisikule hiljemalt 30 päeva jooksul pärast Koolituse toimumist.
	3. Toetuse andjal on õigus kontrollida aruande õigusust. Kui aruanne ei sisalda piisavat informatsiooni, on toetuse andjal õigus nõuda puuduste kõrvaldamist 15 tööpäeva jooksul.
4. **Lepingu kehtivus, muutmine ja lõpetamine**
	1. Leping jõustub pärast Lepingu mõlemapoolset allakirjutamist ja kehtib kuni Poolte võetud kohustuste nõuetekohase täitmiseni või ennetähtaegse lõpetamiseni.
	2. Lepingut võib muuta poolte kirjalikul kokkuleppel. Kõik Lepingu muudatused jõustuvad mõlema Poole allakirjutamisel või Poolte kirjalikult määratud tähtajal.
	3. Lepingu võib igal ajal lõpetada poolte kokkuleppel.
	4. Ministeeriumil on õigus Leping ennetähtaegselt üles öelda või sellest taganeda Toetuse saaja lepinguliste kohustuste mittetäitmise või mittenõuetekohase täitmise korral.
	5. Toetuse saajal on õigus Leping ennetähtaegselt üles öelda Ministeeriumi lepinguliste kohustuste mittetäitmise või mittenõuetekohase täitmise korral.
5. **Vääramatu jõud**
	1. Pooled vastutavad kohustuste rikkumise eest, välja arvatud juhul, kui rikkumine on vabandatav. Kohustuse rikkumine on vabandatav, kui selle on põhjustanud prognoosimatud või Poole tegevusest olenematud asjaolud (vääramatu jõud). Vääramatu jõud on asjaolu, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta Lepingu sõlmimise ajal selle asjaoluga arvestaks, seda väldiks, takistava asjaolu või selle tagajärje ületaks.
6. **Lõppsätted**
	1. Pooled määravad lepingu täitmisega seotud teabe vahetamiseks ja koostöö koordineerimiseks alljärgnevad kontaktisikud:
		1. Ministeeriumi poolt:…………, e-post……………………;
		2. Rahvusvahelise Kaitseuuringute Keskuse poolt: Madis Mikko, e-post madis.mikko@icds.ee ja Piret Karus, e-post piret.karus@icds.ee

|  |  |
| --- | --- |
| MINISTEERIUM: | TOETUSE SAAJA: |
|  |  |
| (allkirjastatud digitaalselt)…… | (allkirjastatud digitaalselt)…… |